ྲིལ་ནི། ལངས་ལ་རྐང་པ་གཡས་ཀྱིས་གཡོན་པའི་པུས་གོང་དུ་
རེག་ཙམ་རེ་བྱ་ཞིང་གཡོན་ཡང་འདྲ་ལ། ལག་པ་གཡས་གཡོན་མཆན་ཁུང་དུ་
བསྣོལ་མར་བསྒྲིལ་བ་ལན་བདུན་བྱ། བཅུ་བདུན་པ་གླིང་བཞི་མཐའ་རྒྱས་ནི།
རྡོ་རྗེ་སྐྱིལ་ཀྲུང་བཅའ་ལ་ལག་པ་གཉིས་ཀྱི་སྲིན་ལག་གིས་མཐེ་བོང་མནན་ཏེ་
ལག་མགོ་ས་ལ་བཙུག །ལྗིད་རྣམས་ལག་པར་བཀལ་ནས་ལུས་པོ་ཡར་ལ་བཏེགས་
ཤིང་འབེབ་བསྐོར་བདུན་བྱའོ། །འདི་དག་གི་ཡོན་ཏན་ནི། ཞལ་ཤེས་ནས། ངང་
མོས་བཞི་བསྡུས་ནད་ལས་གྲོལ་ཞིང་ནམ་མཁའི་རྩ་སྒོ་འབྱེད།། འབྲོང་མོས་བད་
ཀན་ནད་ལས་གྲོལ་ཞིང་ས་ཡི་རྩ་སྒོ་འབྱེད།། རྐྱང་མོས་མཁྲིས་པའི་ནད་ལས་གྲོལ་
ཞིང་རླུང་གི་རྩ་སྒོ་འབྱེད།། ཁྲ་ཡིས་ཚ་བའི་ནད་ལས་གྲོལ་ཞིང་མེ་ཡི་རྩ་སྒོ་འབྱེད། །
གླིང་བཞིས་གྲང་བའི་ནད་ལས་གྲོལ་ཞིང་ཆུ་ཡི་རྩ་སྒོ་འབྱེད།། ཐུན་མོང་བང་མགྱོགས་
སྟོབས་ལྡན་དྲོད་འབར་ཚེ་རིང་ལོག་པོར་འགྱུར༎ རྟོག་མེད་ཞིག་པོས་གསུངས་
པའོ། །ཞེས་སོ། །
ཡན་ལག་གི་འཁྲུལ་འཁོར་ལ། རྩ་བ་ལྔ། གེགས་སེལ་ལྔའོ། །རྩ་བ་ལྔ་ནི།
འབྱུང་བཞི་རང་འབེབ། རྨ་བྱ་ཆུ་འཐུང་། སྡོང་པོ་བཞི་འདུས། སྟེང་འོག་བཞི་
བསྒྲིལ། རྒྱ་མདུད་བཞི་རྡེག་གོ །བཅོ་བརྒྱད་པ་འབྱུང་བཞི་རང་འབེབ་ནི། སྐྱིལ་
ཀྲུང་འདུག་ལ་ལག་མཐིལ་གཉིས་ཀྱིས་བརླ་ལ་མནན་ཅིང་ལུས་དང་ལག་ངར་
བསྲང་། མགོ་དང་རོ་སྟོད་ནང་དུ་སྤྲུགས་པ་ཕྱི་རུ་དགྱེ་བ་དེ་འདྲ་ལན་བདུན་བྱ།
བཅུ་དགུ་པ་རྨ་བྱ་ཆུ་འཐུང་ནི། རྐང་པ་གཉིས་གཤིབས་ལ་མདུན་དུ་བརྐྱང་།
ལག་ངར་རྒྱབ་ཏུ་བསྣོལ་ལ་སྲིན་མཛུབ་མཐེ་བོང་གིས་མནན། ལུས་པོ་ནང་དུ་
བ 1 འབྱུང ཟླ ཟླ |::L,
121

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
བཀུག་ལ་དཔྲལ་བ་པུས་མོའི་བར་དུ་རེག་ཙམ་རེ་དང་། མགོ་བོ་གྱེན་དུ་བཏེགས་
ཤིང་འཕྲག་གོང་དུ་གཡས་བལྟ་གཡོན་བལྟ་རེ་དང་། གནམ་དུ་བལྟ་བ་རེ་དང་
གསུམ་རེ་བྱ་བ། དེ་ལྟར་ལན་བདུན་བྱ། ཉི་ཤུ་པ་སྡོང་པོ་བཞི་འདུས་ནི། འདུག་
ལ་རྐང་པའི་མཐེ་བོང་གཡས་གཡོན་ཆང་པ་གཉིས་ཀྱིས་བཟུང་ནས་སྒལ་ཚིགས་
ས་ལ་བཙུག་ཅིང་། རྐང་ལག་བཞི་གནམ་དུ་བརྐྱང་ཞིང་གྱེས་ཚུལ་བྱ་བ་དེ་འདྲ་
ལན་བདུན་བྱ། ཉེར་གཅིག་པ་སྟེང་འོག་བཞི་བསྒྲིལ་ནི། རྐང་མགོ་གཡས་གཡོན་
ཆང་པ་གཉིས་ཀྱིས་བཟུང་ལ། ཕྱི་རུ་བསྒྲིལ་ནས་རྐང་མགོ་ས་ལ་བཙུག་ནང་དུ་
བསྒྲིལ་ནས་དཔྲལ་བ་ས་ལ་བཙུག །དེ་བཞིན་ལན་བདུན་བྱ། ཉེར་གཉིས་པ་རྒྱ་
མདུད་བཞི་རྡེག་ནི། རྡོ་རྗེ་སྐྱིལ་ཀྲུང་བྱ་ལ་སྒྱིད་ཁུག་བར་ནས་ལག་པ་གཡས་གཡོན་
བཏོན་ཏེ། ཆང་པ་གཉིས་ཀྱིས་བྱིན་པའི་འོག་ནས་ཡར་བཟུང་ལ་འབེབ་བསྐོར་
ལན་བདུན་བྱའོ། །གཟུགས་བཞི་གསིགས་སྤྲུགས་ཧ་ཕཊཿསྒྲ་འདོན་ཀུན་ལ་དགོས།
འདི་དག་གི་ཡོན་ཏན་ནི། སྙན་བརྒྱུད་ཞལ་ཤེས་ལས། འབྱུང་བཞིའི་ནད་ལས་
གྲོལ་ཞིང་རླུང་སེམས་གནད་དུ་ཚུད།། སྣང་བ་སྒྱུ་མར་གྲོལ་ཞིང་འཁྲུལ་སྣང་ཞེན་
པ་ཟློག །ལུས་ཀྱི་སྟོབས་རྒྱས་འབྱུང་བཞི་རང་དབང་ཐོབ།། ཕྱི་ནང་གེགས་རྣམས་
སེལ་ཅིང་རྩ་རླུང་གནད་དུ་ཚུད།། ལུས་བསྣུམ་དྲོད་འབར་མདངས་ལེགས་སྟོབས་
རྣམས་རྒྱས༎ ཞེས་སོ། །
གེགས་སེལ་ལྔ་ནི། ཁྱུང་ཆེན་གཤོག་རྡེབ། རྨ་བྱ་ཆུ་སྤྲུགས། བཞི་འདུས་
མཐའ་སེལ། ཨེ་ནའི་ཟུར་འགྲོས། ཤ་རའི་ཟུར་སྤྲུགས་སོ། །ཉེར་གསུམ་པ་ཁྱུང་
ཆེན་གཤོག་རྡེབ་ནི། ཤད་ཀྱིས་ལངས་ལ་ལག་གཡས་སྤྱི་བོའི་ནམ་མཁའ་ལ་བརྐྱང་
པ་དང་། རྐང་པ་གཡས་པའི་ཕྱི་རྟིང་འཕོངས་ཞབས་སུ་རེག་པ་དུས་མཉམ་དུ་བྱ།
ལག་པ་གཡོན་དཔྱི་ཐད་ནས་ཐུར་དུ་བརྐྱང་། དེ་ལྟར་གཡས་གཡོན་རེས་མོ་ལན་
122

ནམ་མཁའ་མཛོད་ཀྱི་ཁྲིད་གདམས་སྐོར།
བདུན་བྱ། ཉེར་བཞི་པ་རྨ་བྱ་ཆུ་སྤྲུགས་ནི། ལངས་ལ་ལག་པ་གཉིས་མདུན་དུ་
གཤིབས་ནས་ལག་མཐིལ་ས་ལ་བསྟན་ཏེ། མདུན་དང་གཡས་གཡོན་གསུམ་ལ་
ལག་མགོ་གཉིས་དུས་གཅིག་ཏུ་སྤྲུགས་པ་ལན་བདུན་བྱ། ཉེར་ལྔ་པ་བཞི་འདུས་
མཐའ་སེལ་ནི། རྐང་མཐིལ་གཉིས་སྦྱར་ནས་འདུག་ལ་ལག་པ་གཉིས་ཀྱིས་རྐང་
མགོ་ལ་བཟུང་སྟེ། མདུན་དུ་ལན་བདུན་མཆོངས། རྒྱབ་ཏུ་ཕྱི་ལ་བདུན་མཆོངས།
ཉེར་དྲུག་པ་ཨེ་ནའི་ཟུར་འགྲོས་ནི། རྐང་མགོ་གཡོན་པ་ལག་པ་གཡོན་པས་བཟུང་
ལ་རྐང་མཐིལ་རྒྱུ་ཞབས་གཡས་སུ་སྦྱར། རྐང་པ་གཡས་པ་མཆོངས་འགྲོས་བྱ་ཞིང་།
ལག་གཡས་དཔྱི་ཐད་ནས་སྤྲུགས་པ་དུས་མཉམ་པ། དེ་འདྲ་སྔུན་དུ་མཆོངས་
ཆུང་བདུན། རྒྱབ་ཏུ་ཁ་ཕྱི་ལ་འཁོར་ནས་བདུན་བྱ། གཡོན་ཡང་དེ་དང་འདྲ་བ་
བརྗེ་ལན་བྱ། ཉེར་བདུན་པ་ཤ་རའི་ཟུར་སྤྲུགས་ནི། ལངས་ལ་རྐང་མཐིལ་གཡས་
པས་ཐེར་ཁུག་མནན། ལག་པ་གཉིས་ཐུར་སེལ་ཟུར་ནས་བརྐྱང་། རོ་སྟོད་དཔུང་
མགོ་བཀུག་ལ་རྐང་གཡོན་མཆོངས་ཆུང་རེ་དང་རོ་སྟོད་རྒུར་ཚུལ་གསུམ་རེ་སྤྲད་
པ་སྔུན་དུ་བདུན་རྒྱབ་ཏུ་ཕྱི་ལ་འཁོར་ནས་བདུན་བྱ། གཡོན་ཡང་དེ་དང་འདྲ་བ་
བརྗེ་ལན་རླུང་ཁུག་གཅིག་ལ་བྱའོ། །འདི་དག་གི་ཡོན་ཏན་ནི། སྔ་མ་ལས། འབྱུང་
བའི་གེགས་གྲོལ་འབྱུང་བཞིའི་རྩ་སྒོ་འབྱེད།། འབྱུང་བ་ཆ་སྙོམས་བཞི་བསྡུས་
ནད་མི་ཚུགས།། ཡན་ལག་གི་འཁྲུལ་འཁོར་བཅུ་པོ་འདི་དག་ལྷུན་གྲུབ་མུ་ཐུར་གྱི་
དགོངས་པའོ། །
བྱེ་བྲག་གི་འཁྲུལ་འཁོར་ལ། མགོ་ལུས་ཡན་ལག་སོ་སོའི་གེགས་སེལ་དང་།
ཐུན་མོང་གི་གེགས་སེལ་ལོ། །མགོ་དང་། རོ་སྟོད་དང་། ལག་པ་དང་། རྐེད་པ་
དང་། རྐང་པའི་གེགས་སེལ་ལྔའོ། །ཉེར་བརྒྱད་པ་མགོའི་གེགས་སེལ་མགོ་རིལ་
མགོ་ལྕོག་ནི། སྐྱིལ་ཀྲུང་བྱ་ལ་ལག་གཉིས་བརླ་སྟེང་བསྒྲེངས། མགོ་བོ་གཡས་
123

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
གཡོན་དུ་བདུན་རེ་བསྐོར་ཞིང་མདུན་རྒྱབ་ཏུ་བཀུག་དགྱེད་ལན་བདུན་བྱ། ཉེར་
དགུ་པ་རོ་སྟོད་གྱི་ལིང་སྒྲོགས་ཆིང་ནི། འདུག་ལ་ལག་གཉིས་སྙིང་ཁར་བསྣོལ་ཏེ་
འཕྲག་མགོ་གཡས་གཡོན་བཟུང༌། པུས་མོ་གཉིས་ས་ལ་བཙུག་ནས། རོ་སྟོད་
གཅུས་ཤིང་གཡས་སུ་བདུན་གཡོན་དུ་བདུན་བསྐོར་བར་བྱ། སུམ་ཅུ་པ་ལག་པ་
ཕོ་རོག་སྡེར་འཛིན་ནི། སེམས་དཔའི་སྐྱིལ་ཀྲུང་འདུག་ལ་ལག་པ་གཉིས་ཀྱིས་
སྤར་མོ་གཟེང་ལ་གཡས་གཡོན་རེས་མོས་བརྐྱང་བསྐུམ་སོར་བཀྲོལ་བདུན་བདུན་
བྱ། སོ་གཅིག་པ་ཕོ་བ་རྡོ་རྗེ་རང་འཁོར་ནི། སེམས་དཔའི་སྐྱིལ་ཀྲུང་བཅའ་ལ་གྲུ་
མོ་གཡས་གཡོན་བསྣོལ་བར་ཆང་པས་བཟུང་། ལག་ངར་བརྩེགས་ནས་རྐེད་པ་
བསྡོམ་ལ་ཕོ་བ་གཡས་སུ་བདུན་གཡོན་དུ་བདུན་བསྐོར་བར་བྱ། སོ་གཉིས་པ་རྐང་
པ་རྔ་མོང་འདོར་སྟབས་ནི། ཙོག་པུར་འདུག་ལ་ལག་ངར་རྐང་པའི་བར་ནས་
བཏོན་ལ་རྐང་པའི་མཐེ་བོང་ལག་པ་གཉིས་ཀྱིས་བཟུང་། རྒྱབ་ཏུ་བསྒྲིལ་ནས་
རྐང་མགོ་ས་ལ་བཙུག །རྐང་ལག་ཤད་ཀྱིས་སྤྲུགས་ལ་བརྐྱང་། དེ་འདྲ་ལན་བདུན་
བྱའོ། །གཟུགས་བཞི་སྤྲུགས་ཤིང་ཧ་ཕཊཿ༔སོགས་ཀུན་ལ་འགྲེས། འདི་དག་གི་
ཡོན་ཏན་ནི། ཚ་གྲང་རླུང་མཁྲིས་གདོན་རྐྱེན་ཐམས་ཅད་སེལ། ཡན་ལག་སོ་སོའི་
ནད་རྣམས་སེལ་བར་འགྱུར། འོར་སྒོམ་ཀུན་འདུལ་གྱི་དགོངས་པའོ། །
ཐུན་མོང་གེགས་སེལ་ལ། རྒྱ་མཚོ་གཏིང་སྤྲུགས།༎ རྒྱ་མདུད་དགུ་བཀྲོལ། རྩ་
འདུལ་རྩ་བཀྲོལ།། རྒྱ་མོ་དར་ཐག །དང་པོ། གཉིས་པ། གསུམ་པ། ནོར་བུ་
འཕར་ལེན་ནོ། །སོ་གསུམ་པ་རྒྱ་མཚོ་གཏིང་སྤྲུགས་ནི། སེམས་དཔའི་སྐྱིལ་ཀྲུང་
བཅའ་ལ་ལག་ངར་ཕྱིར་བསྟན། སོར་མོ་གཉིས་ཀྱིས་རྐང་ངར་འོག་ནས་ཡར་
བཟུང་ལ་གཡས་བདུན་གཡོན་བདུན་བསྐོར། དེ་ནས་རྐང་ངར་རྐེད་པ་ཤད་ཀྱིས་
བསྲང་ལ་ལུས་པོ་ཀུན་སྤྲུགས་པ་ཅི་མང་བྱ། སོ་བཞི་པ་རྒྱ་མདུད་དགུ་བཀྲོལ་ནི།
124

ནམ་མཁའ་མཛོད་ཀྱི་ཁྲིད་གདམས་སྐོར།
འདུག་ལ་རྐང་པ་གཉིས་ཕྱེད་བརྐྱང་ཙམ་བྱ། ལག་མཐིལ་གཉིས་ཀྱིས་རེས་མོས་
སྤྱི་བོ། །དཔྲལ་བ། ལྟག་ཁུང་། འཕྲག་མགོ་གཡས་གཡོན། དཔྱི་མིག་གཡས་
གཡོན། པུས་མགོ་གཡས་གཡོན་ལ་བདུན་རེ་བརྡེག་ཅིང༌། རྐང་པའི་རྟིང་པ་ས་
ལ་བརྡེག །དེ་ནས་ལག་མཐིལ་གཉིས་ས་ལ་བཙུག་ལ། རོ་སྨད་གནམ་ལ་ལན་
གསུམ་འཕང་སྟེ་རྐང་མཐིལ་ས་ལ་བརྡབ། དེ་ནས་ཤད་ཀྱིས་ལངས་ལ་འབེབ་ཆེན་
གསུམ་རྒྱབ་ བར་སྣང་ལ་སེམས་དཔའི་སྐྱིལ་ཀྲུང་བྱ་ལ་འདུག་པ་གསུམ་མཆན། ལ། གསིགས་སྤྲུགས་
སོགས་འདྲ། སོ་ལྔ་པ་རྩ་འདུལ་རྩ་བཀྲོལ་ནི། ལངས་ལ་མཐེ་བོང་ནང་དུ་བསྟན་
ནས་ཆང་པ་གཉིས་ཀྱིས་རྐེད་པར་བཟུང་། རྩ་གསུམ་འཁོར་ལོ་དྲུག་ཐབས་ཤེས་
ཀྱི་ཐིག་ལེ་རྣམས་གསལ་གདབ་ལ། སྤྱི་བོའི་རྩ་འཁོར་ཨ༔ མགྲིན་པར་ཧཱུྃ་ཐུགས་
ཀར་ཧཱུྃ རྐང་མཐིལ་འཁོར་ལོར་ཡཾ། གསང་བར་རཾ། ལྟེ་བར་ཁཾ། དེ་ནས་གཏུམ་
མོ་མེས་རྩ་ཁམས་དྲོས་ནས་ཨཿཧཱྃ་ཧཱུྃ གསུམ་འོད་དུ་ཞུ་སྟེ། ཐིག་ལེ་དཀར་དམར་
མཐིང་གསུམ་དུ་གྱུར་ནས་རྐང་མཐིལ་ཡཾལ་ཐིམ། ཡཾ་ལས་རླུང་གཡོས། རཾ་
ལས་མེ་འབར། ཁཾ་ལས་བདུད་རྩི་བབས། དེ་ལས་རླུང་མེ་འོད་སེར་པོའི་རྣམ་པ་
བྱུང་ནས་དུས་གསུམ་གྱི་བག་སྒྲིབ་ཐམས་ཅད་སྲེག་གཏོར་དག་པར་བསམ་ལ།
གནམ་ལ་མཆོངས་པ་དང་ཕྱི་རྟིང་གཉིས་ཀྱིས་འཕོངས་ལ་བརྡེག་གིན་སྔུན་དུ་
བདུན་རྒྱབ་ཏུ་ཕྱི་ལ་འཁོར་ནས་ལན་བདུན་མཆོངས་རྒྱུག་བྱའོ། །འཁྲུལ་འཁོར་
གསུམ་པོ་འདི་ཡང་སྟོན་ཆེན་པོས་སྲས་འབུམ་རྗེ་འོད་ལ་གསུངས། ཡོན་ཏན་ནི་
ནད་རིགས་ཀུན་དང་འབྱུང་བའི་རྐྱེན་ཕྱི་ནང་གེགས་ཐམས་ཅད་ལས་གྲོལ། རྩ་
རླུང་ཐིག་ལེའི་སྐྱོན་ཀུན་སེལ། རླུང་ལྔ་གནད་དུ་ཚུད། བང་མགྱོགས་བདེ་དྲོད་
འབར་འབྱུང་བཞི་ལ་རང་དབང་ཐོབ། རྟོག་ཚོགས་འགྱུ་བ་རང་སར་སངས།
བདེ་གསལ་མི་རྟོག་པའི་ཉམས་འཆར་རོ། །སོ་དྲུག་པ་རྒྱ་མོ་དར་འཐག་དང་པོ་
125

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
ནི། འདུག་ལ་རྐང་པ་གཉིས་མདུན་དུ་བཞག །ལག་པ་གཡས་པས་རྐང་གཡས་
བོལ་ཚིགས་ལ་བཟུང་། ལག་གཡོན་རྐང་པ་གཡོན་པའི་སྒྱིད་ཁུག་ནང་ནས་ཕྱིར་
བཏོན་ལ་རྐང་པའི་མཛུབ་མོ་ལ་བཟུང་ནས་ནང་དུ་བདུན་ཕྱི་རུ་བདུན་བསྐོར།
དེ་བཞིན་གཡས་གཡོན་བརྗེ་བར་ཤེས་པར་བྱ། སོ་བདུན་པ་རྒྱ་མོ་དར་འཐག་
གཉིས་པ་ནི། མགོ་དང་གཞོགས་གཡས་ས་ལ་བསྙལ་ནས་ལག་གཡས་ཀྱི་སྲིན་
མཛུབ་ཀྱིས་སྣ་བུག་གཡས་བཀག་མཐེ་བོང་གིས་འཕར་རྩ་སྡོམ། ལག་པ་གཡོན་
པ་རྐང་གཡོན་སྒྱིད་ཁུག་ནང་ནས་བཏོན་ལ་མཐེ་མཛུབ་གཉིས་ཀྱིས་རྐང་མཛུབ་
བཟུང་ལ་ཕྱི་ལ་བདུན་ནང་ལ་བདུན་བསྐོར། གཡོན་ཡང་བརྗེ་ལན་འདྲ། སོ་
བརྒྱད་པ་རྒྱ་མོ་དར་འཐག་གསུམ་པ་ནི། ཙོག་པུར་འདུག་ལ་ལག་གཉིས་རྐང་
པའི་བར་ནས་བརྐྱང་ལ་རྐང་མཐེ་གཉིས་ལ་བཟུང་། ཕྱི་འཕོངས་ས་ལ་བཙུག་
ནས་རྐང་ལག་ཅུང་ཟད་བཀྱག་ལ་ཕྱི་རྟིང་གཉིས་རེས་མོས་དཔྱི་ཏབ་ལ་ལན་བདུན་
རེ་རྒྱོབ་པའོ། །གཟུགས་བཞི་གསིགས་སྤྲུགས་སོགས་འདྲའོ། །ཡོན་ཏན་ནི།
དང་པོས་གཡོན་གྱི་རྩ་སྒོ་འབྱེད་ཅིང་ཤེས་རབ་འཕེལ།། མོ་རླུང་གནད་དུ་ཚུད་
ཅིང་འཕྲོ་རྒོད་ཞི།། གཉིས་པས་གཡས་ཀྱི་རྩ་སྒོ་འགག་ཅིང་ཉོན་མོངས་རྒྱུན་ལམ་
ཆད།། རྩུབ་རླུང་རང་དབང་ཐོབ་ཅིང་བྱིང་རྨུགས་སངས༎ གསུམ་པས་དབུ་མའི་
རྩ་སྒོ་འབྱེད་ཅིང་མ་ནིང་རླུང་ལ་འབྱོངས༎ སྣང་སེམས་རང་དབང་ཐོབ་ཅིང་མི་
རྟོག་ཡེ་ཤེས་འཆར༎ ཞེས་སོ༎ སོར་དགུ་པ་ནོར་བུ་འཕར་ལེན་ནི། སེམས་དཔའི་
སྐྱིལ་ཀྲུང་བཅའ་ལ་ལག་པའི་སོར་མོ་བསྣོལ་ནས་མཛུབ་མོ་གཉིས་གཤིབས་ཏེ་རྩེ་
མོ་སྤྲད། མཐེ་བོང་གཡོན་གྱིས་གཡས་མནན་ལ་བསྣོལ་ཏེ་ལག་གཉིས་ཤད་ཀྱིས་
བརྐྱང་ཞིང་ནང་དུ་བཀུག་མཐེ་བོང་རྒྱབ་ཚིགས་བྲང་གི་གཡས་གཡོན་དཀྱིལ་
དང་། ཁྱད་པར་གང་ན་བའི་སྟེང་དུ་རྒྱོབ་པ་དང་ཕཊ༔སྒྲ་འདོན་པ་དུས་མཉམ་
126

ནམ་མཁའ་མཛོད་ཀྱི་ཁྲིད་གདམས་སྐོར།
དུ་ཇི་མང་བྱ་བ་དང་། གསིགས་སྤྲུགས་ཧ་ཕཊ༔སོགས་ནི་འཁྲུལ་འཁོར་ཀུན་ལ་
འགྲེས། དེའི་རྗེས་སུ་རྩོལ་མེད་རང་གྲོལ་བྱ་མེད་བློ་འདས་ངང་དུ་དར་ཅིག་ངལ་
གསོ་ལ་མཉམ་པར་བཞག་གོ།
སྙན་བརྒྱུད་འཁྲུལ་འཁོར་ཐུན་མོང་མིན་པའི་ལམ།།
གྲུབ་ཆེན་གོང་མའི་ཞལ་ཁྲིད་འཕྱུག་མེད་དུ།།
སློབ་མས་བསྐུལ་ཕྱིར་ལག་ལེན་གསལ་བར་བཀོད།།
འགལ་གྱུར་མཁའ་འགྲོ་སྲུང་མ་རྣམས་ལ་བཤགས།།
ཞེས་པ་འདིའང་དབྲ་ཡི་དཔོན་པོ་རྣམ་རྒྱལ་གྲགས་པ་དང་དབྲ་སློབ་ཚུལ་ཁྲིམས་རྒྱལ་མཚན་གཉིས་ཀྱིས།
གདམས་པ་ཟབ་མོ་འདི་འདྲ་ཞལ་ཁྲིད་འཛོལ་དོགས་དང་བརྒྱུད་པ་ཆད་ན་ཕོངས་སེམས་ཆེ་བར་སྙམ་ནས།
ཞལ་ཁྲིད་བཞིན་ཡིག་ལམ་ལ་བཀོད་དགོས་ཀྱི་བསྐུལ་མ་བྱུང་བ་བཞིན། ཤར་རྫའི་བྱ་བྲལ་བཀྲ་ཤིས་རྒྱལ་
མཚན་གྱིས་གཡུང་དྲུང་ལྷུན་པོ་བདེ་ཆེན་རི་ཁྲོད་དུ་བཀོད་པ་འདིས་ཀྱང་རླུང་སེམས་ཟ